dwar it-test konġunt, approvat mill-Kumitat ta' Konċiljazzjoni, għal regolament tal-Parlament Ewropew u tal-Kunsill dwar il-liġi applikabbli għall-obbligazzjonijiet mhux kuntrattwali ("RUMA II") Delegazzjoni tal-Parlament Ewropew għall-Kumitat ta' Konċiljazzjoni Chairperson tad-delegazzjoni: Tifsira tas-simboli użati * Proċedura ta' konsultazzjoni maġġoranza tal-voti mitfugħa **I Proċedura ta' koperazzjoni (l-ewwel qari) maġġoranza tal-voti mitfugħa **II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni *** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE ***I Proċedura ta' kodeċiżjoni (l-ewwel qari) maġġoranza tal-voti mitfugħa ***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni ***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt (It-tip ta' proċedura jiddependi mill-bażi legali proposta mill-Kummissjoni.) ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW……………5 ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW dwar it-test konġunt, approvat mill-Kumitat ta' Konċiljazzjoni, għal regolament tal-Parlament Ewropew u tal-Kunsill dwar il-liġi applikabbli għall-obbligazzjonijiet mhux kuntrattwali ("RUMA II") (Proċedura ta' kodeċiżjoni: it-tielet qari) Il-Parlament Ewropew , – wara li kkunsidra t-test konġunt approvat mill-Kumitat ta' Konċiljazzjoni (PE-CONS 3619/2007 – C6-0142/2007 ), – wara li kkunsidra l-pożizzjoni tiegħu fl-ewwel qari ĠU C 157 E, 6.7.2006, p. 371. dwar il-proposta tal-Kummissjoni lill-Parlament u lill-Kunsill ( COM(2003)0427 ) Għadha mhix ippubblikata fil-ĠU. , – wara li kkunsidra l-proposta tal-Kummissjoni emendata ( COM(2006)0083 ) Għadha mhix ippubblikata fil-ĠU. , – wara li kkunsidra l-pożizzjoni tiegħu fit-tieni qari Testi adottati, 18.1.2007, P6_TA(2007)0006 . dwar il-pożizzjoni komuni tal-Kunsill ĠU C 289 E, 28.11.2006, p. – wara li kkunsidra l-opinjoni tal-Kummissjoni dwar l-emendi tal-Parlament għall-pożizzjoni komuni ( COM(2007)0126 ) Għadha mhix ippubblikata fil-ĠU. , – wara li kkunsidra l-Artikolu 251(5) tat-Trattat KE, – wara li kkunsidra l-Artikolu 65 tar-Regoli ta' Proċedura tiegħu, – wara li kkunsidra r-rapport tad-delegazzjoni tiegħu għall-Kumitat ta' Konċiljazzjoni ( A6-0257/2007 ), Japprova t-test konġunt u jiġbed l-attenzjoni għall-istqarrijiet tal-Kunsill u tal-Kummissjoni f'dan ir-rigward; Jagħti istruzzjonijiet lill-President tiegħu sabiex jiffirma l-att flimkien mal-President tal-Kunsill, skond l-Artikolu 254(1) tat-Trattat tal-KE; Jagħti istruzzjonijiet lis-Segretarju-Ġenerali tiegħu sabiex jiffirma l-att wara li jkun ivverifika li l-proċeduri ntemmu kif imiss u sabiex, bi qbil mas-Segretarju-Ġenerali tal-Kunsill, jipproċedi għall-pubblikazzjoni ta' l-att fil-Ġurnal Uffiċjali ta' l-Unjoni Ewropea; Jagħti istruzzjonijiet lill-President tiegħu sabiex jgħaddi din ir-riżoluzzjoni leġiżlattiva lill-Kunsill u lill-Kummissjoni. Ir-Regolament dwar il-Liġi Applikabbli għall-Obbligi mhux Kuntrattwali ("Ruma II") ifittex li jarmonizza r-regoli ta' kunflitt fil-liġijiet ta' l-Istati Membri, li jiddeterminaw il-liġi applikabbli għall-obbligi mhux kuntrattwali (torti jew delitti fir-rigward, pereżempju, ta' inċidenti tat-traffiku, responsabilità ta' prodotti, kompetizzjoni inġusta, ħsara ambjentali). Bħala strument tal-Liġi Internazzjonali Privata, ir-Regolament ma jarmonizzax il-liġi sostantiva ta' l-Istati Membri, iżda r-regoli tagħhom dwar kunflitti fil-liġi. Ir-regoli dwar kunflitti fil-liġi jiddeterminaw il-liġi nazzjonali applikabbli dwar tilwim transkonfinali, iżda ma jiddeċidux każ fis-sustanza. Din it-teknika hija partikolarment vantaġġjuża għaliex tiżgura l-applikazzoni ta' l-istess liġi nazzjonali f'każijiet simili, irrispettivament minn liema qorti nazzjonali ("forum") tittratta l-każ speċifiku, u b'hekk iżżid iċ-ċertezza legali għall-individwi u l-operaturi ekonomiċi involuti f'tilwim transkonfinali u tevita "forum shopping", filwaqt li fl-istess waqt tippreserva l-awtonomija tal-liġi nazzjonali. Il-ġurisdizzjoni, ir-rikonoxximent u l-infurzar internazzjonali ta' sentenzi huma ttrattati fir-Regolament "Brussell I", li japplika kemm għall-obbligi kuntrattwali u kif ukoll għall dawk mhux kuntrattwali. Fir-rigward tal-liġi applikabbli, l-obbligi kuntrattwali ġew armonizzati mill-Konvenzjoni ta' Ruma ta' l-1980, li għandha tinbidel bir-Regolament "Ruma I", li preżentament qed jiġi negozjat fil-Kunsill u fil-Parlament. Madanakollu, s'issa ma kienx hemm regoli armonizzati applikabbli għall-UE kollha li jiddeterminaw il-liġi applikabbli għall-obbligu mhux kuntrattwali. Ir-Regolament "Ruma II" huwa maħsub biex jimla dan il-vojt. Il-proċedura ta' kodeċiżjoni u ta' konċiljazzoni Il-Kummissjoni ppreżentat, fit-22 ta' Lulju 2003, proposta għal Regolament dwar il-Liġi Applikabbli dwar Obbligi mhux Kuntrattwali. Wara l-ewwel qari fil-Parlament fis-6 ta' Lulju 2005 (54 emenda adottati) il-Kunsill adotta l-pożizzjoni komuni tiegħu fil-25 ta' Settembru 2006. Il-Parlament imbagħad ikkonkluda t-tieni qari tiegħu fit-18 ta' Jannar 2007 u adotta 19-il emenda għall-pożizzjoni komuni tal-Kunsill. Il-kwistjonijiet prinċipali kienu: il-ksur tad-drittijiet tal-persuna ("malafama"); l-inċidenti tat-traffiku; il-kompetizzjoni inġusta; id-definizzjoni ta' "ħsara ambjentali"; ir-relazzjoni ma' strumenti Komunitarji oħrajn; it-trattament tal-liġi barranija; il-klawsola ta' reviżjoni. Il-Kunsill, f'ittra tad-19 ta' April 2007, informa li ma setax jaċċetta l-emendi kollha tal-Parlament u li kienet tenħtieġ konċiljazzjoni. Il-Konċiljazzjoni formalment bdiet fil-15 ta' Mejju 2007. Id-Delegazzjoni tal-Parlament għamlet il-laqgħa kostitwenti tagħha fil-15 ta' Frar 2007 fi Strasburgu. Is-Sra Rothe, Viċi-President u chairperson tad-Delegazzjoni, is-Sur Gargani, chairperson tal-Kumitat għall-Affarijiet Legali u s-Sra Wallis, rapporteur, ingħataw mandat mid-Delegazzjoni sabiex jinnegozjaw mal-Kunsill. Bejn is-6 ta' Marzu u l-24 ta' April 2007 (6.3.2007, 27.3.2007 u 24.4.2007) saru tliet trijalogi, segwiti b'laqgħat tad-delegazzjoni tal-PE (14.3.2007, 28.3.2007 u 26.4.2007) li wasslu għal ftehim proviżorju dwar 5 emendi. Il-Kumitat ta' Konċiljazzjoni mbagħad iltaqa' fil-15 ta' Mejju 2007, filgħaxija, fil-Parlament Ewropew bil-għan li jiftaħ formalment il-proċedura ta' konċiljazzjoni u possibilment jilħaq ftehim dwar kwistjonijiet pendenti. Wara diversi sigħat ta' deliberazzjonijiet intlaħqet ftehima ġenerali f'nofsillejl. Din ġiet ikkonfermata b'mod unanimu mid-Delegazzjoni tal-PE bi 17-il vot favur. Il-punti ġenerali li dwarhom kien hemm qbil, fil-qosor huma kif ġej: Inċidenti tat-traffiku Ir-regola ġenerali introdotta minn "Ruma II" hija l-"lex loci delicti" li biha l-liġi applikabbli hija l-liġi tal-pajjiż li fih tkun saret il-ħsara. Fil-każ ta' inċidenti tat-traffiku transkonfinali din ir-regola aċċettata b'mod wiesa' tista' twassal għal sitwazzjonijiet insodisfaċenti minħabba l-livelli li jvarjaw sew ta' kumpens mogħtija mill-qrati nazzjonali: meta l-vittma ta' l-inċident hija residenti f'pajjiż differenti minn dak li fih sar l-inċident, l-ammont ta' kumpens li jrid jingħata jrid jiġi kkalkulat skond il-liġi u l-istandards tal-pajjiż ta' l-inċident u mhux tal-pajjiż tar-residenza tal-vittma, li fih, madankollu, hu jew hi jkollhom jirkupraw mill-ġrieħi u possibilment jgħixu bil-konsegwenzi ta' l-inċident. Waħda mill-prijoritajiet ewlenin tad-Delegazzjoni tal-PE kienet għalhekk li tiżgura li ċ-ċirkustanzi tal-vittma individwali jitqiesu mill-qorti kompetenti meta tiddeċiedi dwar il-livell ta' kumpens li jrid jingħata. Għal perjodu qasir ta' żmien, id-Delegazzjoni tal-PE irnexxielha tinkludi referenza għall-premessi tar-Regolament li permezz tagħha, meta l-imħallfin jikkwantifikaw il-ġrieħi personali jqisu ċ-ċirkustanzi attwali rilevanti kollha tal-vittma speċifika, inklużi b'mod partikolari t-telf u l-ispejjeż attwali ta' kura wara l-inċident u attenzjoni medika. Għal perjodu ta' żmien fit-tul id-Delegazzjoni tal-PE irnexxielha tiżgura impenn pubbliku mill-Kummissjoni għal studju dettaljat dwar il-possibilitajiet kollha, inklużi aspetti ta' assikurazzjoni, dwar problemi speċifiċi li jaffaċċjaw il-vittmi ta' inċidenti tat-traffiku transkonfinali. L-istudju ser jiġi ppreżentat sa l-2008 l-aktar tard u ser iwitti t-triq għal Green Paper. Huwa mistenni li s-sejbiet ta' l-istudju jġiegħlu lill-Kummissjoni u lill-Istati Membri jirrealizzaw il-ħtieġa ta' leġiżlazzjoni speċifika f'dan il-qasam. Kompetizzjoni inġusta Fuq l-insistenza tad-Delegazzjoni tal-PE il-Kunsill qabel mal-proposta tal-Kummissjoni ta' regola speċifika dwar kompetizzjoni inġusta li tirrispetta l-prinċipju ta' l-applikazzjoni ta' liġi nazzjonali waħda (punt importanti għall-imħallfin u l-avukati) filwaqt li fl-istess waqt tillimita sostanzjalment il-periklu ta' "forum shopping" (il-possibilità li l-kwerelant jiftaħ il-kawża tiegħu fl-Istat Membru ta' l-għażla tiegħu). Dannu ambjentali Id-Delegazzjoni tal-PE irnexxielha tikseb definizzjoni dwar "ħsara ambjentali" - terminu użat iżda mhux definit fil-pożizzjoni komuni. Id-definizzjoni hija konformi ma' strumenti oħrajn ta' l-UE, bħal m'hi d-Direttiva dwar ir-Responsabilità Ambjentali. Ksur tad-drittijiet tal-persuna ("malafama") Fid-dawl ta' kompromess ġenerali d-Delegazzjoni tal-PE kellha tirtira l-emendi tagħha dwar l-inklużjoni ta' regoli dwar il-ksur tad-drittijiet personali, partikolarment "malafama" fl-istampa. Minkejja li l-Parlament irnexxielu jegħleb id-differenzi nazzjonali u l-varji kunflitti ta' interess u jadotta l-emendi tiegħu b'maġġoranza kbira, sa l-aħħar l-Istati Membri ma kinux kapaċi jaqblu dwar approċċ komuni. Madanakollu l-kwistjoni hija meqjusa bħala "merfugħa" ( left-over ): bħala parti mir-reviżjoni tar-Regolament, sa l-2008, il-Kummissjoni ser tħejji studju dwar is-sitwazzjoni f'dan il-qasam speċifiku. Is-sejbiet ta' l-istudju jistgħu jservu bħala bażi għall-adozzjoni ta' regoli rilevanti fi stadju aktar tard. Ir-relazzjoni ma' strumenti Komunitarji oħra Dwar il-kwistjoni kontroversjali tar-relazzjoni bejn ir-Regolament "Ruma I" u dispożizzjonijiet oħrajn tal-liġi Komunitarja kien hemm qbil li l-applikazzjoni tad-dispożizzjonijiet tal-liġi applikabbli definiti mir-regoli ta' dan ir-Regolament m'għandhomx ixekklu l-moviment ħieles tal-merkanzija u s-servizzi kif regolat minn strumenti Komunitarji bħal m'hi d-Direttiva dwar il-Kummerċ Elettroniku (e-Commerce). Trattament tal-liġi barranija Il-kwistjoni tat-trattament tal-liġi barranija mill-qrati nazzjonali - speċjalment kemm drabi qrati nazzjonali japplikaw il-liġijiet ta' pajjiż ieħor u kemm japplikawhom tajjeb - ukoll ġiet issetiljata fuq il-bażi ta' studju dettaljat imwettaq mill-Kummissjoni bħala parti mir-rapport tagħha dwar l-applikazzjoni ta' dan ir-Regolament. Fi stqarrija pubblika, il-Kummissjoni wkoll iddikjarat li hi ser tippubblika dan l-istudju l-aktar tard erba' snin wara d-dħul fis-seħħ tar-Regolament u fi kwalunkwe każ hekk kif ikun dipsonibbli, kif ukoll li hija lesta tieħu l-miżuri xierqa jekk ikun jenħtieġ. Klawsola ta' reviżjoni Fuq l-insistenza tad-Delegazzjoni tal-PE il-klawsola ta' reviżjoni nqasmet f'taqsima speċjali bi skeda iqsar sa l-2008 fir-rigward tal-ksur tad-drittijiet tal-privatezza ("malafama") u taqsima ġenerali bi skeda standard li permezz tagħha l-Kummissjoni ser tippreżenta rapport dwar l-applikazzjoni tar-Regolament erba' snin wara d-dħul fis-seħħ tiegħu. Bħala parti mill-klawsola ta' reviżjoni ġenerali l-Kummissjoni ser twettaq ukoll studju dwar it-trattament u l-applikazzjoni ta' liġi barranija mill-qrati ta' l-Istati Membri u studju ieħor dwar l-effetti ta' l-Artikolu 28 tar-Regolament ("relazzjoni ma' konvenzjonijiet internazzjonali eżistenti") fir-rigward tal-Konvenzjoni ta' l-Aja ta' l-4 ta' Mejju 1971 dwar il-liġi applikabbli għall-inċidenti tat-traffiku. Konklużjoni It-test finali jista' jitqies bħala kompromess sodisfaċenti ħafna u bbilanċajt sew. Meta wieħed iqis li ħafna mill-emendi tat-tieni qari tal-Parlament Ewropew ġew aċċettati u dwar l-oħrajn intlaħqu kompromessi sodisfaċenti, ir-riżultat tal-proċedura ta' konċiljazzjoni jista' jitqies bħala wieħed ta' suċċess għall-Parlament Ewropew. Id-Delegazzjoni tal-Parlament għall-Kumitat ta' Konċiljazzjoni għalhekk tirrakkomanda li t-test konġunt jiġi approvat fit-tielet qari. PROĊEDURA dwar it-test konġunt, approvat mill-Kumitat ta' Konċiljazzjoni, għal regolament tal-Parlament Ewropew u tal-Kunsill dwar il-liġi applikabbli għall-obbligazzjonijiet mhux kuntrattwali ("RUMA II") Chairperson tad-delegazzjoni: Viċi-Chairperson Kumitat responsabbli Chairperson: Proposta tal-Kummissjoni Proposta għal regolament tal-Parlament Ewropew u tal-Kunsill dwar il-liġi applikabbli għall-obbligazzjonijiet mhux kuntrattwali (RUMA II) – COM(2003)0427 – C5-0338/2003 Data ta' l-1 qari tal-PE – Numru P6 Proposta modifikata tal-Kummissjoni Pożizzjoni komuni tal-Kunsill Data tat-tħabbir fis-seduta plenarja Pożizzjoni tal-Kummissjoni (Artikolu 251(2), it-tieni subparagrafu, it-tielet inċiż) Data tat-2 qari tal-PE – Numru P6 Opinjoni tal-Kummissjoni (Artikolu 251(2), it-tielet subparagrafu, punt (c)) Data li fiha l-Kunsill irċieva t-2ni qari Data ta' l-ittra tal-Kunsill dwar ir-rifjut ta' l-emendi tal-PE Laqgħat tal-Kumitat tal-Konċiljazzjoni Data tal-votazzjoni tad-delegazzjoni tal-PE Riżultat tal-votazzjoni Sostitut(i) (skond l-Artikolu 178(2)) preżenti għall-votazzjoni finali Data tal-ftehima fil-Kumitat ta' Konċiljazzjoni Ftehima permezz ta' skambju ta' ittri Data ta' meta l-ko-chairpersons stabbilixxew illi t-test konġunt ġie approvat u ntbagħat lill-PE u lill-Kunsill Kummenti (informazzjoni disponibbli b'lingwa waħda biss) ESTENSJONI TAL-PERJODI TA' SKADENZA Skadenza għat-tieni qari tal-Kunsill Skadenza għas-sejħa tal-kumitat Istituzzjoni li qed tagħmel it-talba – data 0.0.0000 [Kunsill] – 0.0.0000 Skadenza għax-xogħol fil-kumitat Istituzzjoni li qed tagħmel it-talba – data Skadenza għall-adozzjoni ta' l-att Istituzzjoni li qed tagħmel it-talba – data 0.0.0000 [Kunsill] – 0.0.0000
Extracted from 14657695__REPORT__A6-2007-0257__MT.txt